सरकार के हालिया आंकड़े बताते हैं कि एक चौंथाई टीबी मरीज ड्रग रेसिस्टेंट हैं. यानी इन पर शुरुआती दवाओं का कोई असर नहीं होता. आम तौर पर इसके शिकार गरीब लोग होते हैं लेकिन अब यह शहरी मध्य वर्ग को भी शिकार बना रहा है. ऐसा इसलिए है क्योंकि मधुमेह और प्रतिरोधक क्षमता को कमजोर करने वाली दूसरी बीमारियां बढ़ रही हैं. सरकार की रिपोर्ट में वे मरीज शामिल नहीं हैं जो निजी अस्पतालों में इलाज करा रहे हैं या जिनके टीबी का पता नहीं चला. ऐसी परिस्थिति में कोई चमत्कार भी सात साल में भारत को टीबी मुक्त नहीं बना सकता.